Скупштина општине Врњачка Бања, на \_\_\_седници одржаној \_\_\_\_2019. године, на основу члана 60. став 2. Закона о пољопривредном земљишту (''Службени гласник Републике Србије'', бр. 62/06, 65/08-др.закон, 41/09, 112/15, 80/17 и 95/18-др.закон) и члана 40. Статута општине Врњачка Бања (''Службени лист општине Врњачка Бања'', бр. 12/19), по прибављеној сагласности Министарства пољопривреде, шумарства и водопривреде-Управе за пољопривредно земљиште, бр.320-11-3122/2019-14 од 4.4.2019.године, донела је

Одлуку

о усвајању Годишњег Програма заштите, уређења и коришћења пољопривредног земљишта на територији општине Врњачка Бања за 2019. годину

Члан 1.

 Усваја се Годишњи Програм заштите, уређења и коришћења пољопривредног земљишта на територији општине Врњачка Бања за 2019. годину.

Члан 2.

 За спровођење Програма из члана 1. ове Одлуке, задужује се организациона јединица Општинске управе надлежна за послове пољопривреде.

Члан 3.

Документ ''Годишњи Програм заштите, уређења и коришћења пољопривредног земљишта на територији општине Врњачка Бања за 2019. годину'' објављује се на званичном сајту Општине Врњачка Бања.

Члан 4.

Ова Одлука ступа на снагу осмог дана од дана објављивања у ''Службеном листу општине Врњачка Бања''.

 Даном ступања на снагу ове одлуке, престаје да важи Одлука о усвајању Годишњег Програма заштите, уређења и коришћења пољопривредног земљишта на територији општине Врњачка Бања за 2019. годину, бр. 320-16/19 од 27.3.2019.године (''Сл.лист општине Врњачка Бања'', бр.12/19).

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_/19 од \_\_\_\_\_2019.године

ПРЕДСЕДНИК

СКУПШТИНЕ ОПШТИНЕ

 Иван Радовић

Образложење

 Комисија за израду годишњег програма заштите, уређења и коришћења пољопривредног земљишта на територији општине Врњачка Бања, актом бр.320-16/19 од 15.3.2019.године је доставила предлог Годишњег Програма заштите, уређења и коришћења пољопривредног земљишта на територији општине Врњачка Бања за 2019. годину у којем се посебно наводи да је законски рок за усвајање овог акта 31.март, а да је у Закону о пољопривредном земљишту уграђена казнена одредба за непоштовање овог рока у виду обуставе трансферних средстава.

 На основу предлога Комисије, Скупштина општине Врњачка Бања је у законском року донела Одлуку о усвајању Годишњег Програма заштите, уређења и коришћења пољопривредног земљишта на територији општине Врњачка Бања за 2019. годину, бр. 320-16/19 од 27.3.2019.године.

 У чл.4.ове одлуке, је наведено да ова Одлука ступа на снагу даном добијања сагласности Министарства пољопривреде, обзиром да у тренутку усвајања одлуке, ова сагласност није добијена.

 Министарство пољопривреде, шумарства и водопривреде-Управа за пољопривредно земљиште, је актом бр.320-11-3122/2019-14 од 4.4.2019.године, дало сагласност на Предлог годишњег програма заштите, уређења и коришћења пољопривредног земљишта на територији општине Врњачка Бања за 2019. годину.

 Одсек за привреду и друштвене делатности се актом бр.320-26/19 од 21.5.2019.године, обратио начелнику Општинске управе са предлогом за доношење нове одлуке, обзиром на претходно добијену сагласност ресорног министарства.

 У прилогу предлога одлуке се доставља:

 - акт Министарства пољопривреде, шумарства и водопривреде-Управе за пољопривредно земљиште, бр.320-11-3122/2019-14 од 4.4.2019.године и

 - акт Одсека за привреду и друштвене делатности, бр.320-26/19 од 21.5.2019.године.

 На основу наведеног, предлаже се доношење ове одлуке.

 ПРЕДСЕДНИК КОМИСИЈЕ

 Зоран Дунић